Ջենք Թոսուն

**Ջենք Թոսուն** (, ), թուրք պրոֆեսիոնալ ֆուտբոլիստ։ Ներկայումս հանդես է գալիս Էվերտոնի և Թուրքիայի ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Այնտրախտ Ֆրանկֆուրտ
Թոսունը Այնտրախտ Ֆրանկֆուրտի ակադեմիայի սան է։ Իր պրոֆեսիոնալ դեբյուտը նշեց 2010 թվականի մայիսի 8-ին՝ փոխարինման մտնելով Վոլֆսբուրգի դեմ խաղում։ Սա Թոսունի միակ հանդիպումն էր Այնտրախտի առաջին թիմի կազմում։

### Գազիանտեպսպոր
2011 թվականի հունվարի 29-ին Թոսունը 400․000 եվրոյի դիմաց միացավ Գազիանտեպսպորին։ Իր դեբյուտը ակումբի կազմում նշեց փետրվարի 3-ին՝ Թուրքիայի գավաթի Գալաթասարայի դեմ խաղում՝ այս խաղում դառնալով դուբլի հեղինակ։ Իր առաջին հանդիպումը Թուրքիայի առաջնությունում անցկացրեց փետրվարի 6-ին՝ Կոնյասպորի դեմ խաղում։ Փետրվարի 19-ին՝ Բուրսասպորի դեմ խաղում Թոսունը դարձավ դուբլի հեղինակ՝ օգնելով իր թիմին հաղթել 4-1 հաշվով։ Մայիսի 19-ին նա 3 գոլային փոխանցում տվեց Իստանբուլ Բաշակշեհիրի դեմ խաղում։ Իր առաջին մրցաշրջանում անցկացրած 14 խաղերում Թոսունը դարձավ 10 գոլի և 6 գոլային փոխանցման հեղինակ։

Իր առաջին հանդիպումը եվրոպական առաջնություններում Թոսունը անցկացրեց 2011 թվականի հուլիսի 14-ին՝ Եվրոպայի Լիգայի որակավորման 2-րդ փուլի Մինսկի դեմ խաղում։ 2013 թվականի մայիսի 5-ին նա դուբլ ձևակերպեց Կարաբյուկսպորի դեմ խաղում՝ 2-0 հաղթանակ պարգևելով Գազյանտեպսպորին։ 2013 թվականի դեկտեմբերի 8-ին Թոսունը 2 գոլ խփեց Տրաբզոնսպորի դեմ խաղում՝ օգնելով իր թիմին հաղթել 3-2 հաշվով։ 2014 թվականի մարտի 9-ին՝ Կայսերիսպորի դեմ խաղում նա դարձավ գոլի և գոլային փոխանցման, իսկ հանդիպումն ավարտվեց 2-1 հաշվով։ Գազիանտեպսպորի կազմում Թոսունը անցկացրեց 122 հանդիպում՝ դառնալով 44 գոլի և 23 գոլային փոխանցման հեղինակ։

### Բեշիկթաշ
2014 թվականի փետրվարի 4-ին Թոսունը 5 տարվա պայմանագիր կնքեց Բեշիկթաշի հետ, որը ուժի մեջ մտավ 2014-15 մրցաշրջանից։ Ակումբը նրա համար վճարեց 500․000 եվրո, և Թոսունը ընտրեց 23 համարի մարզաշապիկը՝ ի պատիվ բասկետբոլիստ Մայքլ Ջորդանի։ Իր դեբյուտը Բեշիկթաշի կազմում նշեց 2014 թվականի հուլիսի 30-ին՝ Չեմպիոնների Լիգայի որակավորման 3-րդ փուլի Ֆեյենորդի դեմ խաղում։ Իր առաջին գոլը խփեց օգոստոսի 30-ին՝ Մերսին Իդմանյուրդուի դեմ խաղում։ 2014 թվականի դեկտեմբերի 4-ին նա դուբլ ձևակերպեց Թուրքիայի գավաթի Սարիերի դեմ խաղում։ Իր առաջին 2 մրցաշրջաններում Թոսունը հիմնականում հանդես էր գալիս որպես պահեստային խաղացող՝ Դեմբա Բայից և Մարիո Գոմեսից հետո։

Գոմեսի և Բայի հեռանալուց հետո Թոսունը դարձավ Բեշիկթաշի հիմնական կազմի խաղացող։ Իր առաջին հանդիպումը Չեմպիոնների Լիգայում անցկացրեց 2016 թվականի սեպտեմբերի 13-ին՝ Բենֆիկայի դեմ խաղում։ 2017 թվականի հունվարի 30-ին նա հետ-տրիկ ձևակերպեց Կոնյասպորի դեմ խաղում՝ օգնելով իր թիմին հաղթել 5-1 հաշվով։ Հունիսի 3-ին՝ Օսմանլիսպորի դեմ խաղում Թոսունը դարձավ 2 գոլի և 1 գոլային փոխանցման հեղինակ, իսկ հանդիպումն ավարտվեց 4-0 հաշվով։ 2016-17 մրցաշրջանում նա անցկացրեց 33 հանդիպում առաջնությունում՝ դառնալով 20 գոլի և 4 գոլային փոխանցման հեղինակ։ 2017-18 մրցաշրջանում Թոսունը 4 գոլ խփեց Չեմպիոնների Լիգայի խմբային փուլի 6 խաղերում, ինչի շնորհիվ Բեշիկթաշը զբաղեցրեց առաջին հորիզոնականը խմբում՝ առաջ անցնելով Պորտուից, Մոնակոյից և ՌԲ Լայպցիգից։ Բեշիկթաշի կազմում անցկացրած 3․5 մրցաշրջաններում Թոսունը մասնակցեց 142 հանդիպման՝ դառնալով 64 գոլի և 13 գոլային փոխանցման հեղինակ։

### Էվերտոն
2018 թվականի հունվարի 5-ին Թոսունը 4․5 տարվա պայմանագիր կնքեց Էվերտոնի հետ։ Ակումբը նրա համար վճարեց 27 միլիոն ֆունտ ստերլինգ։ Իր դեբյուտը Էվերտոնի կազմում նշեց հունվարի 13-ին՝ Տոտենհեմ Հոտսպուրի դեմ խաղում։ Իր առաջին գոլը Պրեմիեր Լիգայում խփեց մարտի 3-ին՝ Բարնլիի դեմ խաղում։ Մարտի 17-ին նա դուբլ ձևակերպեց Ստոկ Սիթիի դեմ խաղում՝ օգնելով իր թիմին հաղթել 2-1 հաշվով։ Իր առաջին մրցաշրջանում Թոսունը անցկացրեց 14 հանդիպում՝ դառնալով 5 գոլի հեղինակ, իսկ Էվերտոնը զբաղեցրեց 8-րդ հորիզոնականը առաջնությունում։

## Միջազգային կարիերա
Թոսունը իրավասու էր ներկայացնել Թուրքիան և Գերմանիան միջազգային ասպարեզում։ Նա հանդես եկավ Գերմանիայի բոլոր տարիքային երիտասարդական հավաքականներում, սակայն 2011 թվականից սկսեց խաղալ Թուրքիայի կազմում՝ խաղադաշտ դուրս գալով Մ21 և Մ23 հավաքականների կազմում։

Իր դեբյուտը Թուրքիայի ազգային հավաքականի կազմում Թոսունը նշեց 2013 թվականի հոկտեմբերի 15-ին՝ փոխարինելով Սելչուկ Ինանին Նիդերլանդների դեմ խաղում։ Առաջին հանդիպումը Թուրքիայի հավաքականի մեկնարկային կազմում անցկացրեց 2015 թվականի հոկտեմբերի 10-ին՝ Չեխիայի դեմ խաղում։ Իր առաջին գոլը ազգային հավաքականում խփեց 2015 թվականի նոյեմբերի 13-ին՝ Կատարի դեմ ընկերական խաղում։ Մարտի 24-ին նա դուբլ ձևակերպեց Շվեդիայի դեմ խաղում՝ օգնելով Թուրքիային հաղթել 2-1 հաշվով։

2016 թվականին Թոսունը ընդգրկվեց Թուրքիայի՝ Եվրո 2016-ի համար վերջնական կազմում։ Իր դեբյուտը առաջնությունում նշեց հունիսի 12-ին՝ Խորվաթիայի դեմ խաղում, սակայն այս խաղում Թուրքիան պարտվեց 1-0 հաշվով, և Թոսունը դուրս մնաց թիմի մեկնարկային կազմից հաջորդ երկու խաղերում։ Թուրքիան դուրս մնաց առաջնության խմբային փուլից` զբաղեցնելով 3-րդ հորիզոնականը և զիջելով Իսպանիային ու Չեխիային։

2017 թվականի մարտի 24-ին և հոկտեմբերի 9-ին Թոսունը դուբլ ձևակերպեց 2018 թվականի աշխարհի առաջնության որակավորման փուլի Ֆինլանդիայի դեմ երկու խաղերում։ 2018 թվականի մայիսի 28-ին նա դուբլի հեղինակ դարձավ Իրանի դեմ ընկերական խաղում՝ օգնելով իր թիմին հաղթել 2-1 հաշվով։ Հունիսի 1-ին՝ Թունիսի դեմ խաղում Թոսունը առաջին անգամ խաղադաշտ դուրս եկավ Թուրքիայի հավաքականի ավագի թևկապով։ Այս խաղում նա դարձավ գոլի հեղինակ, սակայն հեռացվեց խաղադաշտից հանդիպման 60-րդ րոպեին՝ երկրպագուներին վիրավորելու պատճառով։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 7-ի դրությամբ*

### Միջազգային վիճակագրություն
*2018 թվականի օգոստոսի 7-ի դրությամբ*

### Միջազգային գոլեր

## Նվաճումներ
### Ակումբային
**Բեշիկթաշ**

* Թուրքիայի առաջնություն․ 2015–16, 2016–17

### Անհատական
* Թուրքիայի տարվա լավագույն ֆուտբոլիստ․ 2017

## Ծանոթագրություններ

## Արտաքին հղումներ
* Թոսունի պաշտոնական կայքը 
* Թոսունի պաշտոնական Ֆեյսբուքի էջը
* Թոսունի պաշտոնական Տվիտերի էջը
* Թոսունի պաշտոնական Ինստագրամի էջը
* Թոսունը transfermarkt-ում
* Թոսունը soccerbase.com-ում
* Թոսունը WhoScored.com կայքում
* Թոսունը Էվերտոնի պաշտոնական կայքում
* Թոսունը Պրեմիեր Լիգայի պաշտոնական կայքում
* Թոսունը ՈՒԵՖԱ-ի պաշտոնական կայքում
* Թոսունը ՖԻՖԱ-ի պաշտոնական կայքում 
* Թոսունը Թուրքիայի ֆուտբոլի ֆեդերացիայի կայքում

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գազիանթեփսպորի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքական ծագմամբ գերմանացիներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քրիսթալ Փելասի ֆուտբոլիստներ